open-index/open-wikipedia-markdown huggingface dataset:
Μεσιέ 66

Ο **Μεσιέ 66** (γνωστός και ως **Μ66** και **NGC 3627**) είναι ραβδωτός σπειροειδής γαλαξίας Σίφερτ 2 σε απόσταση περίπου 35 εκατομμυρίων ετών φωτός στον αστερισμό Λέοντα. Σχηματίζει μαζί με τον Μεσιέ 65 και τον NGC 3628 την «Τριάδα του Λέοντα». Εκπέμπει ακτίνες Χ και ραδιοκύματα. 

Έχει εμφανείς λωρίδες σκόνης και οι βραχίονές του παρουσιάζονται παραμορφωμένοι, πιθανώς μετά από συναντήσεις με άλλους γαλαξίες. Άλλα αποτελέσματα αυτών των συναντήσεων είναι μία πολύ υψηλή συγκέντωση μάζας στον πυρήνα και η απομάκρυνση υλικού από τον ένα βραχίονα, δημιουργώντας ένα ιδιαίτερα εμφανή και ασυνήθιστο βραχίονα και λωρίδες σκόνης. Πάνω στον δίσκο του γαλαξία υπάρχουν πολλές περιοχές ΗΙΙ, δηλαδή νεφελώματα.

## Ιστορικό
Ο Μεσιέ 66 ανακαλύφθηκε από τον Σαρλ Μεσιέ την 1 Μαρτίου 1780, μαζί με τον Μεσιέ 65. Υποδεικνύει ότι δεν εντόπισε αυτά τα δύο αντικείμενα το 1773, όταν ένας κομήτης πέρασε ανάμεσά τους, πιθανώς εξαιτίας της λαμπρότητας του κομήτη.

Στον Μεσιέ 66 είχαν παρατηρηθεί μέχρι το 2009 4 υπερκαινοφανείς αστέρες, οι SN 1973R, SN 1989B (ο λαμπρότερος, με μέγιστο μέγεθος 12,2, του οποίου το άστρο προγεννήτορας είχε Η -9 περίπου), SN 1997bs και SN 2009hd.

## Εκπομπή ακτινοβολίας
Στα 8,4 GHz (ραδιοκύματα) παρουσιάζεται μία τριπλή πηγή με διαστάσεις περίπου 2 λεπτών της μοίρας που σχετίζεται με την εσωτερική ράβδο του γαλαξία, ενώ υπάρχουν και άλλες περιοχές που προέρχονται από αστρογόνες περιοχές.

Στις ακτίνες Χ ο γαλαξίας παρουσιάζει μία μικρή πηγή, κοντά στον ραδιοπηρύνα του γαλαξία, η οποία επεκτείνεται σε απόσταση δύο λεπτών της μοίρας από την πηγή, με ίδια διεύθυνση και μέγεθος με τα ραδιοκύματα. Στις παρατηρήσεις από το Διαστημικό Τηλεσκόπιο Αντίνων Χ Τσάντρα δεν εντοπίζεται ο πυρήνας της πηγής.

## Παραπομπές


## Εξωτερικοί σύνδεσμοι

* SEDS: Spiral Galaxy M66 
* Spiral Galaxy M66

Κατηγορία:Σπειροειδείς γαλαξίες
Κατηγορία:Ενεργοί γαλαξίες
66
3627
Κατηγορία:Λέων (αστερισμός)
Κατηγορία:Γαλαξίες Arp
34695
06346
Ευάγγελος Μοιρόπουλος

Ο **Ευάγγελος Μοιρόπουλος** (Γεράκι Λακωνίας 1905 - Αθήνα 12 Οκτωβρίου 1996 ), ήταν Έλληνας αθλητής του στίβου, εμποδιστής αλλά και βολεϊμπολίστας. Πολλές φορές πανελληνιονίκης με πολλές καταρρίψεις πανελλήνιων ρεκόρ, βαλκανιονίκης και μέλος της εθνικής ομάδας.

## Αθλητική καριέρα

Ήταν αθλητής του Εθνικού Γ.Σ. Αθηνών και μεγάλος αντίπαλος στα 400 και 110 εμπόδια του Χρήστου Μάντικα. Συμμετείχε στους Ολυμπιακούς αγώνες του 1928 στο Άμστερνταμ όπου στα προκριματικά στα 110 εμπόδια έκανε πανελλήνιο ρεκόρ με επίδοση 15.8 αλλά αποκλείστηκε από τον τελικό.  Συμμετείχε και στους Ολυμπιακούς αγώνες του 1932 στο Λος Άντζελες. Ήταν ο πρώτος που έκανε πανελλήνιο ρεκόρ στα 400 εμπόδια το 1923 με επίδοση 67,4 και το κατέρριψε άλλες 6 φορές μέχρι το 1931  . Το 1929 στους Προβαλκανικούς της ΑΘήνας είχε τερματίσει πρώτος με δεύτερο τον Μάντικα και με νέο πανελλήνιο ρεκόρ αλλά το ρεκόρ του ακυρώθηκε γιατί είχε ρίξει ένα εμπόδιο, έτσι πήρε το χρυσό μετάλλιο και ο δεύτερος Μάντικας ο χρόνος του αναγνωρίστηκε πανελλήνιο ρεκόρ αφού το είχαν καταρρίψει και οι δύο.

Εκτός από το στίβο ο Ευάγγελος Μοιρόπουλος υπήρξε βασικό στέλεχος της ομάδας βόλεϊ του Εθνικού Γ.Σ. από το 1924 ως το 1935. Με τον Εθνικό κατέκτησε το πρώτο πρωτάθλημα Αθήνας που διοργάνωσε ο Πανιώνιος το 1925 με την άδεια του  ΣΕΓΑΣ καθώς και άλλα δύο, το 1927 και 1930.

## Διοικητικός παράγοντας

Είχε διατελέσει πρόεδρος του ΣΕΓΑΣ από το 1968 έως το 1972, αντιπρόεδρος της Ελληνικής Ολυμπιακής Επιτροπής και πρόεδρος του Εθνικού ΓΣ από το 1966 έως το 1968. Ήταν αρχηγός της Ελληνικής αποστολής στους Ολυμπιακούς αγώνες του Μονάχου το 1972.

## Διακρίσεις

***Πανελλήνιο πρωτάθλημα στίβου**
:400 εμπόδια
::χρυσό: 1925, 1926, 1927, 1928, 1929, 1930, 1931
:110 εμπόδια
::χρυσό: 1925, 1927, 1928, 1929

***Βαλκανικοί αγώνες**
:400 εμπόδια
::χρυσό: 1929, 1931
::αργυρό: 1930
:110 εμπόδια
::χάλκινο: 1930

***Ελληνο-Αιγυπτιακοί αγώνες**
:400 εμπόδια
::χρυσό: 1930, 1931
:110 εμπόδια
::αργυρό: 1930, 1931

***Ελληνο-Γαλλικοί αγώνες**
:110 εμπόδια
::χρυσό: 1925
:400 εμπόδια
::χρυσό: 1925

***Αχίλλεια, Ελληνο-Αγγλικοί αγώνες**
:400 εμπόδια
::χάλκινο: 1927

## Παραπομπές
*Βαλκανικοί αγώνες όλοι οι νικητές http://gbrathletics.co.uk/ic/bg.htm
*Αθλητική Ηχώ, φύλο 20 /6 /1949, Άρθρο αφιέρωμα στους Πανελλήνιους αγώνες με αποτελέσματα και νικητές σε όλα τα αγωνίσματα.


Κατηγορία:Έλληνες αθλητές δρόμων ταχύτητας
Κατηγορία:Έλληνες Βαλκανιονίκες
Κατηγορία:Έλληνες αθλητές της πετοσφαίρισης
Κατηγορία:Αθλητές στίβου Εθνικού ΓΣ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Υπόστρωμα

Ο όρος **υπόστρωμα** που σημαίνει γενικά ο υποκείμενος χώρος κάποιου είδους στρώματος μπορεί ν΄ αφορά:

*Υπόστρωμα (βαφή) και ζωγραφικής.
*Υπόστρωμα (βιολογία), το περιβάλλον ή το μέσον επί του οποίου αναπτύσσεται κάποιος οργανισμός, ειδικότερα μικροοργανισμός.
*Υπόστρωμα (βιοχημεία) ή Υπόστρωμα ενζύμου
*Υπόστρωμα (γεωλογία), που αφορά τα γεωλογικά στρώματα.
*Υπόστρωμα (εδαφολογία), που αφορά το υπέδαφος καλλιέργειας.
*Υπόστρωμα (εκτύπωση), που αφορά το υλικό επί του οποίου θα γίνει εκτύπωση.
*Υπόστρωμα (ενυδρείο), που αφορά το υλικό που τοποθετείται στο βυθό του ενυδρείου.
*Υπόστρωμα (κατασκευή), που αφορά υλικό τοιχοποιίας ή θεμελίωσης.
*Υπόστρωμα (μόνωση), που αφορά υλικό των μονώσεων.
*Υπόστρωμα (πλοίο), που αφορά χώρους υπό το κύριο κατάστρωμα, άλλως υπόφραγμα.
*Υπόστρωμα (χημεία) ή Υπόστρωμα καταλύτη
*Υπόστρωμα ψηφιδωτού, που αφορά υλικό στη κατασκευή ψηφιδωτών.
Θωμάς Ξενάκης

Ο **Θωμάς Ξενάκης** (30 Μαρτίου 1875 - 7 Ιουλίου 1942) ήταν Έλληνας αθλητής της γυμναστικής, ο οποίος αναδείχθηκε δύο φορές Ολυμπιονίκης στους Ολυμπιακούς Αγώνες του 1896 στην Αθήνα. Ήταν αθλητής του Εθνικού Γ.Σ.

## Βιογραφία
Γεννήθηκε στην Νάξο και αγωνίστηκε στους πρώτους σύγχρονους Ολυμπιακούς Αγώνες το 1896. Στην αναρρίχηση επί κάλω κατέκτησε το ασημένιο μετάλλιο μαζί με τον συμπατριώτη του, Νικόλαο Ανδριακόπουλο. Επί συνόλου 5 διαγωνιζομένων, μόνο ο Ξενάκης με τον Ανδριακόπουλο κατάφεραν να ολοκληρώσουν την αναρρίχηση στο μήκους 14 μέτρων σκοινί. Ο Ανδριακόπουλος σημείωσε χρόνο 23,4 δεύτερα, ενώ ο Ξενάκης λιγότερο. 

Ο Θωμάς Ξενάκης κατέκτησε και δεύτερο μετάλλιο στους ίδιους αγώνες, αυτή τη φορά στο ομαδικό των παράλληλων ζυγών, με την ελληνική ομάδα.

Απεβίωσε στο Όραντζ της Καλιφόρνια στις ΗΠΑ, το 1942.

## Παραπομπές


## Εξωτερικοί σύνδεσμοι
* Προφίλ

Κατηγορία:Έλληνες αργυροί Ολυμπιονίκες
Κατηγορία:Αθλητές της γυμναστικής στους Θερινούς Ολυμπιακούς Αγώνες 1896
Κατηγορία:Έλληνες αθλητές της αναρίχησης επί κάλω
Κατηγορία:Αθλητές στίβου Εθνικού ΓΣ
Ηλίας Μεταξάτος

Ο **Ηλίας Μεταξάτος** (1939 - 28 Νοεμβρίου 1958) ήταν Έλληνας αθλητής του στίβου, η πορεία του οποίου ανακόπηκε από τον αδόκητο θάνατό του. Έγινε γνωστός στο πανελλήνιο εξαιτίας του πρωτοφανούς στα χρονικά του παγκόσμιου αθλητισμού ατυχήματος που είχε με ακόντιο στη διάρκεια των χειμερινών διασυλλογικών αγώνων στίβου β΄ και γ' κατηγορίας και το οποίο τελικά είχε αποτέλεσμα το θάνατό του.

## Βιογραφία
Αρχικά ήταν αθλητής του Πανιωνίου και έπειτα εντάχθηκε στον Πειραϊκό. Ήταν μεταξύ των 256 νέων που αγωνίστηκαν στους 6ους αγώνες ανωμάλου δρόμου (Λαϊκός Ανώμαλος Δρόμος), που είχε προκηρύξει η εφημερίδα *Αθλητική Ηχώ* το 1958 και κατατάχθηκε 63ος με χρόνο 18.08.8. Οι συμμετέχοντες σε εκείνον το δρόμο κλήθηκαν από τον Ολυμπιακό να μετάσχουν σε αγώνες στίβου στο Παναθηναϊκό Στάδιο. Ο Μεταξάτος, της νεοσύστατης τότε ομάδας, Νίκαιας-Κορυδαλλού, κέρδισε στα 5 χλμ. με χρόνο 18.35.0. Ακολούθησε η επιτυχία του, στο ίδιο αγώνισμα, στους διασυλλογικούς αγώνες β΄ και γ΄ κατηγορίας τον Οκτώβριο του 1958 και μια τρίτη θέση στο δρόμο των 800 μ.

### Τραυματισμός, θάνατος και κηδεία
Στις 23 Νοεμβρίου του 1958 διεξάγονταν ταυτόχρονα οι αγώνες του ακοντισμού και των 5.000 μέτρων. Ενώ οι δρομείς έτρεχαν στον πέμπτο ή έκτο γύρο, σε μια βολή ακοντισμού το ακόντιο έπεσε και καρφώθηκε στον πρώτο διάδρομο. Σε αντίθεση με τους τρεις πρώτους δρομείς, οι οποίοι είδαν το καρφωμένο ακόντιο και το απέφυγαν, ο Μεταξάτος, έπεσε πάνω στο ακόντιο, καθώς δεν το είχε αντιληφθεί. Αποτέλεσμα ήταν το κοντάρι να μην πέσει, να αντισταθεί στην ορμή του αθλητή και να του σφηνωθεί στο μάτι. Αργότερα έγινε γνωστό ότι το κοντάρι είχε αποτέλεσμα να σχιστεί το βλέφαρο του Μεταξάτου και ο νεαρός να υποστεί εγκεφαλική διάσειση , εγκεφαλικό αιμάτωμα και ημιπληγία. Ο νεαρός αθλητής μεταφέρθηκε στο νοσοκομείο *Ευαγγελισμός*, όπου υποβλήθηκε σε απανωτές χειρουργικές επεμβάσεις και σε αφαίρεση θρόμβων. Ωστόσο, απεβίωσε στις 28 Νοεμβρίου, σε ηλικία μόλις 19 ετών, προκαλώντας πανελλήνια συγκίνηση. Η κηδεία του έγινε την επομένη ημέρα.

Το θλιβερό συμβάν είχε αποτέλεσμα να προβούν σε αλλαγές οι αρχές του στίβου τόσο στο χρόνο διεξαγωγής των αγωνισμάτων, όσο και στο στάδιο.

## Σημειώσεις και παραπομπές


Κατηγορία:Έλληνες αθλητές δρόμων μεγάλων αποστάσεων
Μεσιέ 65

Ο **Μεσιέ 65** (γνωστός και ως **Μ65** και **NGC 3623**) είναι σπειροειδής γαλαξίας σε απόσταση 35 εκατομμυρίων ετών φωτός στον αστερισμό Λέοντα. Μαζί με τον Μεσιέ 66 και τον NGC 3628 αποτελούν την Τριάδα του Λέοντα, αν και φαίνεται να μην έχει αλληλεπιδράσει έντονα με τους άλλους δύο γαλαξίες.

Ο δίσκος του γαλαξία αποτελείται κυρίως από άστρα μεγάλης ηλικίας και λίγο αέριο, ενώ παρουσιάζει στην άκρη έντονες λωρίδες σκόνης.

## Ιστορικό
Ο Μεσιέ 65 ανακαλύφθηκε από τον Σαρλ Μεσιέ την 1 Μαρτίου 1780, μαζί με τον Μεσιέ 66. Υποδεικνύει ότι δεν εντόπισε αυτά τα δύο αντικείμενα το 1773, όταν ένας κομήτης πέρασε ανάμεσά τους, πιθανώς εξαιτίας της λαμπρότητας του κομήτη.

## Παραπομπές


## Εξωτερικοί σύνδεσμοι
* 
* SEDS Messier: Spiral Galaxy M65 

Μεσιε 65
Μεσιε 65
65
3623
Κατηγορία:Λέων (αστερισμός)
Κατηγορία:Γαλαξίες Arp
34612
06328
Διοικητική αρμοδιότητα

**Διοικητική αρμοδιότητα** ονομάζεται η έννομη ικανότητα μιας διοικητικής Υπηρεσίας, (διοικητικής  Αρχής), ή οργάνου αυτής για έγκυρη παραγωγή ορισμένης διοικητικής πράξης. Η Διοικητική αρμοδιότητα αποτελεί αντικείμενο του Διοικητικού Δικαίου

Την αρμοδιότητα αυτή η ελληνική νομοθεσία ρυθμίζει κατά τρεις διαφορετικούς τρόπους που αντίστοιχα λαμβάνουν και ιδιαίτερη ονομασία:

# **Αποκλειστική αρμοδιότητα**: χαρακτηρίζεται εκείνη κατά τη οποία η επιχείρηση ορισμένης πράξης καθορίζεται από τον νόμο αποκλειστικά από συγκεκριμένη υπηρεσία ή όργανο αυτής, καθιστώντας το όργανο αυτό το καθ΄ ύλη αρμόδιο, αποκλείοντας ταυτόχρονα την τέλεση της πράξης από άλλα διοικητικά όργανα της Πολιτείας. Για παράδειγμα, σε περίπτωση «τελωνειακής παράβασης» αποκλειστικά αρμόδια όργανα να επιληφθούν, σύμφωνα με τα άρθρα 90-97 του Ν. 1165/1918, καθίστανται μόνο τα τελωνειακά όργανα.
# **Διαζευκτική** ή **συντρέχουσα αρμοδιότητα**: χαρακτηρίζεται εκείνη που ο νόμος ορίζει διαζευκτικά ως αρμόδια περισσότερα όργανα (διαφορετικών διοικητικών υπηρεσιών) ικανά προς πραγμάτωση μιας και μόνο πράξης την οποία έκαστο των αρμοδίων οργάνων επιχειρεί έγκυρα και νόμιμα. Για παράδειγμα στη περίπτωση κατάσχεσης ειδών λαθρεμπορίας συναρμόδια όργανα τυγχάνουν τελωνειακά, λιμενικά και αστυνομικά όργανα
# **Συλλογική αρμοδιότητα**: χαρακτηρίζεται εκείνη   κατά την οποία ο νόμος προκειμένου να διασφαλίσει την έγκυρη παραγωγή μιας και αυτής πράξης θέτει ως προϋπόθεση την ταυτόχρονη σύμπραξη δύο ή περισσοτέρων διοικητικών Αρχών ή οργάνων αυτών. Η συλλογική αρμοδιότητα διακρίνεται επιμέρους σε:
::α) *Συλλογική αρμοδιότητα δύο αυτοτελών οργάνων* που τελούν σε ιεραρχική σχέση και
::β) **Σύμπραξη Αρχών**, όπου η παραγόμενη πράξη εκτελείται με έγκριση η πρόταση προς έκδοση πράξης, δύο ή περισσοτέρων διαφορετικών Αρχών. Απλούστερο παράδειγμα αυτής της διάκρισης είναι η αναζήτηση διαφόρων εγγράφων για την έκδοση μιας άδειας. Υπερβολική σύμπραξη Αρχών είναι για παράδειγμα η έγκριση κατασκευής ενός παράκτιου έργου όπου εκεί επιλαμβάνονται κατά νόμο η οικεία Λιμενική Αρχή, ο Οικονομικός Έφορος, ο Δήμος ή το Λιμενικό Ταμείο, της περιοχής, η Τεχνική Υπηρεσία της Νομαρχίας, η Υδρογραφική Υπηρεσία, η Αρχαιολογική Υπηρεσία, ο ΕΟΤ, ή και άλλες ακόμη Αρχές αν ο υπόψη χώρος γειτνιάζει με στρατιωτικές, βιομηχανικές, αεροπορικές εγκαταστάσεις ή ιχθυοπαραγωγικές μονάδες.

* Σημειώνεται ότι σ΄ όλες τις παραπάνω περιπτώσεις στα οριζόμενα νομίμως διοικητικά όργανα παρέχεται και διατηρείται το δικαίωμα της ανάκλησης της υπ΄ αυτών διοικητικής πράξης ή και της ακύρωσης αυτής, εφόσον συντρέχουν ουσιώδεις λόγοι, ή ακόμα και την αναβολή εφόσον ο επ΄ αυτής της πράξης συγκεκριμένος νόμος είναι σε κατάσταση αδράνειας, μέχρι της ουσιαστικής ισχύος του.

Κατηγορία:Διοικητικό Δίκαιο
Κύπελλο Πρωταθλητριών Ευρώπης στην καλαθοσφαίριση 1985-86

Το **Κύπελλο Πρωταθλητριών ομάδων Ευρώπης [[καλαθοσφαίριση|καλαθοσφαίρισης]] ανδρών** (σήμερα Ευρωλίγκα ανδρών), της περιόδου 1985-86 διεξήχθη με τρεις προκριματικούς γύρους (διπλών αναμετρήσεων), την ημιτελική φάση της εξάδας (10 αγωνιστικές) και τον Τελικό που ορίστηκε στη Βουδαπέστη μεταξύ των δυο πρώτων της κατάταξης του ημιτελικού ομίλου. Στον τελικό προκρίθηκαν η (τότε) γιουγκοσλαβική Τσιμπόνα του Ζάγκρεμπ της σημερινής Κροατίας και η (τότε) σοβιετική Ζάλγκιρις του Κάουνας της σημερινής Λιθουανίας.
## Βαθμολογία και αποτελέσματα ομίλου

*Οι δύο πρώτες ομάδες της κατάταξης προκρίθηκαν στον τελικό της Βουδαπέστης.

## Ο τελικός
*Τσιμπόνα Ζάγκρεμπ  - Ζάλγκιρις Κάουνας  **94-82**.

## Πηγή
*"100 χρόνια μπάσκετ 1891-1991" 

1985-88
Κατηγορία:Καλαθοσφαίριση το 1985
Κατηγορία:Καλαθοσφαίριση το 1986
Ευρωλιγκα ανδρων
272 Αντωνία

Η **Αντωνία (Antonia)** είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1888 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια. Η Αντωνία ήταν ο δεύτερος από τους 99 αστεροειδείς που ανεκάλυψε συνολικά ο συγκεκριμένος αστρονόμος.

## Φυσικά χαρακτηριστικά
Η μέση διάμετρος της Αντωνίας εκτιμάται σε 25 χιλιόμετρα. Ο φασματικός της τύπος είναι άγνωστος, ενώ το άλβεδό της είναι 0,144. Είναι άγνωστο αν και με ποια περίοδο περιστρέφεται η Αντωνία γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αντωνια
271 Πενθεσίλεια

Η **Πενθεσίλεια (Penthesilea)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1887 από τον Γερμανορώσο αστρονόμο Βίκτορ Κνόρε, που παρατηρούσε από το Βερολίνο, και πήρε το όνομα μιας βασίλισσας των Αμαζόνων στην ελληνική μυθολογία.

## Φυσικά χαρακτηριστικά
Η μέση διάμετρος της Πενθεσίλειας υπολογίσθηκε σε 58 ± 3 χλμ. Ο φασματικός της τύπος είναι **PC**, ενώ το άλβεδό της είναι 0,063. Είναι άγνωστο αν και με ποια περίοδο περιστρέφεται η Πενθεσίλεια γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Πενθεσιλεια
Κύπελλο Πρωταθλητριών Ευρώπης στην καλαθοσφαίριση 1990-91

Το **Κύπελλο Πρωταθλητριών ομάδων [[Ευρώπη]]ς [[καλαθοσφαίριση]]ς ανδρών (σήμερα [[Ευρωλίγκα ανδρών]]) της περιόδου [[1990]]-[[1991|91]]** ήταν η τελευταία διοργάνωση που η ημιτελική της φάση διεξήχθη σε έναν όμιλο οκτώ ομάδων (14 αγωνιστικών). Προηγήθηκαν όπως πάντα οι προκριματικοί γύροι, ενώ στην τελική φάση (φάιναλ φορ), που ορίστηκε να λάβει χώρα στο Παρίσι το τριήμερο 16-18 Απριλίου 1991, προκρίθηκαν οι τέσσερις πρώτοι της κατάταξης του ημιτελικού ομίλου. Η FIBA είχε ανακοινώσει ότι από την επόμενη διοργάνωση του 1991-92, οι χώρες των οποίων οι ομάδες θα συμμετείχαν στο φάιναλ φορ του 1991 θα είχαν περισσότερους εκπροσώπους στην κορυφαία διοργάνωση του 1992 και όχι μόνο τον πρωταθλητή. Δυστυχώς ο Άρης δεν κατάφερε να προκριθεί στο φάιναλ φορ του 1991, με αποτέλεσμα να μη συμμετάσχει ο δευτεραθλητής ΠΑΟΚ στο κύπελλο πρωταθλητριών του 1992.

## Κατάταξη οκτάδας
Η Μπαρτσελόνα τερμάτισε στην πρώτη θέση με 11 νίκες, 3 ήττες και 25 βαθμούς, ενώ η Σπλιτ (την τότε σεζόν ως ΠΟΠ '84, για διαφημιστικούς λόγους) ήταν δεύτερη (23 βαθμοί). Στην τρίτη προνομιούχο θέση ισοβάθμησαν η Σκαβολίνι του Πέζαρο με την Μακάμπι Ελίτ (22 β.) Εκτός φάιναλ φορ (για πρώτη φορά, αφού ήταν η μοναδική ομάδα που είχε συμμετοχή και στα τρία προηγούμενα) έμεινε ο πρωταθλητής Ελλάδας Άρης Θεσσαλονίκης (21 βαθμοί), όπως και οι εκπρόσωποι της (ενιαίας πλέον) Γερμανίας (Μπάγερ Λεβερκούζεν 20), της Αγγλίας (Κίνγκστον, 18) και της Γαλλίας (Λιμόζ, 17).

## Φάιναλ φορ
Στους δυο ημιτελικούς:

*Μπαρτσελόνα (Μπόζινταρ Μαλίκοβιτς) - Μακάμπι (Σβίκαρ Σερφ) 101-67

*Μπαρτσελόνα: Όντιν Τζέιμς Νόρις 9, Χοσέ "Πικούλιν" Ορτίς 11, Γιόπις, Εστεγιέρ, Γκαλιλέα, Ιγνάθιο Σολοθάμπαλ 6, Γκονθάλεθ 8, Χουάν Αντόνιο Σαν Επιφάνιο 25 (3), Χοσέ Αντόνιο Μοντέρο 25 (5), Τράμπο 17.

*Μακάμπι: Σιμς 11, Γκούντες 4, Λαβόν Μέρσερ Κέρτις Μπερντ 6, Ντορόν Τζάμσι 9, Ρόγιαλ 12, Χόρτον 16, Χένεφελντ 4, Λίπιν, Ντάνιελ 6.

*ΠΟΠ '84 (Ζέλικο Παβλίσεβιτς) - Σκαβολίνι 93-87

ΠΟΠ '84: Σρετένοβιτς 13 (1), Περάσοβιτς 20, Τόνι Κούκοτς 14, Ζόραν Σάβιτς 25, Νάγκλιτς 13, Τάμπακ 2, Λέστερ 6.

Σκαβολίνι: Ντέι 17, Κουκ 12 (2), Γκράτσιτς 18 (1), Βάλτερ Μανίφικο 21, Άριο Κόστα 13, Κλάουντιο Μπόνι 3, Τζαμπολίνι 6 (2), Γκρατόνι 3.

Το ζευγάρι του μεγάλου Τελικού αποτέλεσαν η ΠΟΠ '84 και η Μπαρτσελόνα, ενώ για τις θέσεις 3-4 αναμετρήθηκαν οι Μακάμπι και Σκαβολίνι.

Η ομάδα του Σπλιτ (τότε ΠΟΠ '84) κατέκτησε για τρίτη συνεχόμενη χρονιά το τρόπαιο, με χαμένους και πάλι τους Καταλανούς.

*Τελικός: ΠΟΠ '84 - Μπαρτσελόνα 70-65

* ΠΟΠ '84: Σρετένοβιτς 9 (1), Περάσοβιτς 6, Παβίτσεβιτς 7, Κούκοτς 8 (6 κοψίματα), Σάβιτς 27, Νάγκλιτς 2, Τάμπακ 2, Λέστερ 11.

* Μπαρτσελόνα: Νόρις 8, Ορτίθ 12, Γκαλιλέα, Σολοθάμπαλ 7, Γκονθάλεθ 9 (3), Επιφάνιο 10, Μοντέρο 9 (1), Τράμπο 10.

*Θέσεις 3-4: Μακάμπι-Σκαβολίνι 83 - 81

Αναλυτικά τα αποτελέσματα:

## Κατάταξη

## Πηγές
*«100 χρόνια μπάσκετ 1891-1991»
*Περιοδικό «Τρίποντο»

## Παραπομπές


## Πηγές
*«100 Χρόνια μπάσκετ, 1891-1991»
*Περιοδικό «Τρίποντο»

1991
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωπαϊκό Πρωτάθλημα καλαθοσφαίρισης 1991-92

Το **[[Ευρώπη|Ευρώπαϊκό]] πρωτάθλημα [[καλαθοσφαίριση]]ς ανδρών (σήμερα [[Ευρωλίγκα ανδρών]]) της περιόδου [[1991]]-[[1992|92]]** ήταν η πρώτη διοργάνωση που διεξήχθη σε δύο (αντί για έναν) ημιτελικούς ομίλους των οκτώ ομάδων έκαστος (14 αγωνιστικών).

Προηγήθηκαν όπως πάντα οι προκριματικοί γύροι, ενώ μετά τους ημιτελικούς ομίλους, ακολούθησε μια επιπλέον φάση (Play-Off) όπου έλαβαν μέρος οι τέσσερις πρώτες ομάδες των δυο ομίλων που σύστησαν τέσσερα ζεύγη, με πλεονέκτημα έδρας ανάλογα με την προηγούμενη κατάταξη. Στην τελική φάση (φάιναλ-φορ) η οποία ορίστηκε να λάβει χώρα στην Κωνσταντινούπολη από τις 14-16 Απριλίου 1992 προκρίθηκαν οι τέσσερις νικητές των Play-Off, εκείνοι δηλαδή που συμπλήρωσαν 2 νίκες σε βάρος των αντιπάλων τους. Η Ελλάδα είχε και πάλι μόνο έναν εκπρόσωπο σε αυτή τη διοργάνωση, σε αντίθεση με την Ιταλία, την Ισπανία και την Κροατία, λόγω της αποτυχίας του Άρη να προκριθεί στο προηγούμενο final four του 1991. Έτσι στερήθηκε η Ελλάδα και τη συμμετοχή του ΠΑΟΚ ως δεύτερης ελληνικής ομάδας στη διοργάνωση του 1992.

## Κατάταξη ομίλων
### Α' όμιλος
Η Κνορ Μπολόνια, η Μπαρτσελόνα Μπάνκα Καταλάνα και η Μακάμπι Ελίτ Τελ Αβίβ ισοβάθμισαν στην πρώτη θέση με 10 νίκες, 4 ήττες και 24 βαθμούς. Την πρόκριση για τη συνέχεια πήρε ως τέταρτη και η Τσιμπόνα (23 βαθμοί), ενώ έξω έμειναν η Σλόμποντνα Νταλμάσια (21 β.) η Ολυμπίκ Αντίμπ (18 β.), η Κάλεβ και η Φονόλα Καζέρτα (17 βαθμοί).

### Β' όμιλος
Η Μοντιγαλά Ζουβεντούτ (και μετέπειτα Μπανταλόνα), η Εστουδιάντες Κάχα Ποστάλ και η Φίλιπς Μιλάνο ισοβάθμισαν και εδώ στην πρώτη θέση με 24 βαθμούς. Την πρόκριση για τη συνέχεια πήρε και η Παρτίζαν (23 βαθμοί), ενώ εκτός συνέχειας έμειναν η Μπάγερ 04 Λεβερκούζεν (21 β.), η Μάες Πιλς (18 β.), ο Άρης και η Κόμοντορ Ντεν Χέλντερ (17 βαθμοί).

## Προημιτελικοί
Τα πρώτα ματς δόθηκαν στις έδρες των ομάδων που είχαν το μειονέκτημα και ακολούθησαν μία ή δυο αναμετρήσεις στα γήπεδα των συλλόγων που διέθεταν το πλεονέκτημα έδρας.

Τα αποτελέσματα:

* Παρτίζαν - Κνορ Μπολόνια: 2-1 (78-65, 60-61 και 69-65)
* Φίλιπς Μιλάνο - Μπαρτσελόνα Μπάνκα Καταλάνα: 2-0 (80-79, 86-71)
* Τσιμπόνα - Μοντιγαλά Ζουβεντούτ: 0-2 (68-73, 67-92)
* Μακάμπι Ελίτ Τελ Αβίβ - Εστουδιάντες Κάχα Ποστάλ: 1-2 (98-97, 74-98 και 54-55)

## Φάιναλ φορ
Στους δύο ημιτελικούς της 16ης Απριλίου 1992, όπου μάλιστα ο ισπανικός «εμφύλιος» στον έναν από τους δύο ήταν υποχρεωτικός, λόγω της τότε ισχύουσας νομοθεσίας, τα αποτελέσματα ήταν τα εξής:

* Παρτίζαν - Φίλιπς Μιλάνο: 82-75
* Μοντιγαλά Ζουβεντούτ - Εστουδιάντες Κάχα Ποστάλ: 91-69

Στους δύο τελικούς της 18ης Απριλίου 1992 τα αποτελέσματα ήταν τα εξής:

* Θέσεις 3-4: Φίλιπς Μιλάνο - Εστουδιάντες Κάχα Ποστάλ: 99-81
* Τελικός: Παρτίζαν - Μοντιγαλά Ζουβεντούτ: 71-70

Με την οριακή αυτή νίκη στον πόντο, η Παρτίζαν Βελιγραδίου κατέκτησε το μοναδικό μέχρι σήμερα Κύπελλο Πρωταθλητριών Ευρώπης στην ιστορία της. Για την ιστορία, είχε κερδίσει προηγουμένως και 3 Κύπελλα Κόρατς, το 1978, το 1979 και το 1989, διοργάνωση που μετά το 2002 καταργήθηκε.

## Κατάταξη

## Σημειώσεις


## Πηγή
* Περιοδικό «Τρίποντο»	

1991-92
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Συνθήκες των Παρισίων

Με την ονομασία **Συνθήκη των Παρισίων**, ή **Συνθήκη του Παρισιού**, φέρεται μία σειρά ιστορικών συνθηκών που συνομολογήθηκαν και υπογράφηκαν στο Παρίσι, εξ ου και η ονομασία τους. Οι σημαντικότερες από αυτές, κατά ιστορική σειρά έτους συνομολόγησης, είναι:
* Συνθήκη των Παρισίων (1229)
* Συνθήκη των Παρισίων (1259)
* Συνθήκη των Παρισίων (1303)
* Συνθήκη των Παρισίων (1323)
* Συνθήκη των Παρισίων (1355)
* Συνθήκη των Παρισίων (1623)
* Συνθήκη των Παρισίων (1657)
* Συνθήκη των Παρισίων (1761)
* Συνθήκη των Παρισίων (1763), με την οποία τερματίστηκε ο Επταετής Πόλεμος.
* Συνθήκη των Παρισίων (1783), με την οποία κηρύχθηκαν οι ΗΠΑ ως ανεξάρτητο κράτος.
* Συνθήκη των Παρισίων (1784)
* Συνθήκη των Παρισίων (1796)
* Συνθήκη των Παρισίων (1810)
* Συνθήκη των Παρισίων (1814)
* Συνθήκη των Παρισίων (1815), όπου αναγνωρίστηκε το Ηνωμένον Κράτος των Ιονίων Νήσων υπό την προστασία της Αγγλίας.
* Συνθήκη των Παρισίων (1856), με την οποία τερματίστηκε ο Κριμαϊκός Πόλεμος.
* Συνθήκη των Παρισίων (1857)
* Συνθήκη των Παρισίων (1898)
* Συνθήκη των Παρισίων (1900)
* Συνθήκη των Παρισίων (1920)
* Συνθήκη των Παρισίων (1947), σειρά επιμέρους συνθηκών.
* Συνθήκη των Παρισίων (1951), με την οποία ιδρύθηκε η Ευρωπαϊκή Κοινότητα Άνθρακα και Χάλυβα.
* Συνθήκη των Παρισίων (1973)
* Συνθήκη των Παρισίων (2015)

## Δείτε επίσης
* Συνθήκες Βερσαλιών
* Συνδιάσκεψη Ειρήνης των Παρισίων (1919-1920)
* Συνδιασκέψεις των Παρισίων
* Συνέδριο των Παρισίων (1856), δια του οποίου συνομολογήθηκε η Συνθήκη των Παρισίων (1856).

Συνθηκες
Παρισιων
Κοινό των Ιώνων

250px|right|thumb|Οι πόλεις της Ιωνικής Δωδεκάπολης
Το **Κοινό των Ιώνων** (ή Ιωνική Δωδεκάπολη) ήταν μία ομοσπονδία των πόλεων της Ιωνίας. Σχηματίστηκε ως θρησκευτική ένωση αντίστοιχη με τις αμφικτυονίες της ηπειρωτικής Ελλάδας και κέντρο της είχε το Πανιώνιο, ιερό χώρο στην Μυκάλη αφιερωμένο στον Ελικώνιο Ποσειδώνα. Στο κοινό συμμετείχαν οι δώδεκα ισχυρότερες πόλεις των Ιώνων, η Μίλητος, η Μυούς, η Πριήνη, η Έφεσος, η Κολοφώνα, ή Λέβεδος, η Τέως, οι Κλαζομενές, η Φώκαια, η Ερυθρές και οι νησιωτικές πόλεις Χίος και Σάμος. Για τον λόγο αυτόν ονομαζόταν και Ιωνική Δωδεκάπολη.

Ιωνία
* Νότια  3: η Μίλητος, η Μυούς και η Πριήνη = Καρία
* Βόρεια 6: η Έφεσος, η Κολοφώνα, ή Λέβεδος, η Τέως, οι Κλαζομενές και η Φώκαια = Λυδία
* Βορειοδυτικά και νησί 2: η Ερυθρές και η νησιώτικη πόλη Χίος
* Νοτιοδυτικά νησί 1: η Σάμος

## Δημιουργία του κοινού
Πιστεύεται πως το κοινό δημιουργήθηκε στα μέσα του 7ου αιώνα π.Χ. και ήταν αποτέλεσμα του Μελιακού Πολέμου, του πολέμου δηλαδή που διεξήγαγαν οι δώδεκα ισχυρότερες πόλεις της Ιωνίας εναντίον της πόλης Μελία που βρισκόταν στην χερσόνησο της Μυκάλης. Η Μελία ήταν πιθανόν Καρική πόλη που συγκρούστηκε τελικά με τους γείτονές της Ίωνες που εξαπλώνονταν στην περιοχή. Μετά την ήττα της Μελίας τα εδάφη της μοιράστηκαν μεταξύ των κοντινών πόλεων της Σάμου, της Μιλήτου, της Εφέσου και της Πριήνης. Στην θέση της πόλης δημιουργήθηκε το Πανιώνιο που έγινε θρησκευτικό κέντρο των Ιώνων.

## Ιστορία του ιερού
Το ιερό φαίνεται πως διαμορφώθηκε κατά την διάρκεια του 7ου αιώνα π.Χ. Το συμβούλιο του κοινού συνεδρίαζε στο Πανιώνιο στην Μυκάλη. Παρά την ύπαρξη της ομοσπονδίας τα συμφέροντα της κάθε πόλης παρέμεναν πάνω από το κοινό συμφέρον των Ιώνων, με αποτέλεσμα το κοινό να μην μπορέσει να δημιουργήσει μία κοινή άμυνα εναντίον των Λυδών και των Περσών. Κατάφερε παρ'όλα αυτά να οργανώσει την Ιωνική επανάσταση μεταξύ 499 και 493 π.Χ. Μετά την αποτυχία της επανάστασης οι Πέρσες διέλυσαν το κοινό. Η λειτουργία του κοινού αποκαταστάθηκε κατά τον 4ο αιώνα π.Χ. κυρίως μετά την απελευθέρωση των Ιωνικών πόλεων από τον Μέγα Αλέξανδρο. Στην ελληνιστική περίοδο εκτός από τα Πανιώνια διεξάγονταν πλέον και τα Αλεξάνδρεια προς τιμήν του Μεγάλου Αλεξάνδρου. Την περίοδο αυτή συμμετείχε στο κοινό και η Σμύρνη ως δέκατη τρίτη πόλη.

## Παραπομπές
1. Βικιθήκη - Ηροδότου Ιστορία, βιβλίο 1.142 Προς νότο η πρώτη πόλη στη σειρά είναι η Μίλητος, ύστερα έρχονται η Μυούς και η Πριήνη· αυτές βρίσκονται στην Καρία και μιλούν το ίδιο ιδίωμα μεταξύ τους. Οι πόλεις πάλι στη Λυδία είναι η Έφεσος, η Κολοφών, Λέβεδος, Τέως, Κλαζομεναί και η Φώκαια· [1.142.4] αυτές οι πόλεις δε συμφωνούν καθόλου ως προς τη γλώσσα τους με εκείνες που αναφέραμε πρωτύτερα, ενώ μεταξύ τους έχουν το ίδιο ιδίωμα. Υπολείπονται άλλες τρεις ιωνικές πόλεις, που οι δύο είναι χτισμένες σε νησιά, στη Σάμο και στη Χίο, ενώ η τρίτη βρίσκεται στη στεριά, δηλαδή οι Ερυθραί· Χίοι και Ερυθραίοι μιλούν το ίδιο ιδίωμα, ενώ οι Σάμιοι το ιδιαίτερο δικό τους. Έτσι τα γλωσσικά ιδιώματα γίνονται τέσσερα.

Κατηγορία:Ιωνία
Κατηγορία:Ομοσπονδιακά κράτη αρχαίας ελληνικής ιστορίας
Ιωάννης Ραχωβίτσας

Ο **Ιωάννης Ραχωβίτσας ** είναι ανώτατος αξιωματικός της Ελληνικής Αστυνομίας. Την 5-11-2009 προήχθη στον βαθμό του Αντιστρατήγου και τοποθετήθηκε στην θέση του Υπαρχηγού του Αστυνομικού Σώματος

## Βιογραφικά στοιχεία
Γεννήθηκε το 1955 στο Φανάρι Καρδίτσας και το έτος 1973 κατετάγη στην Ελληνική Χωροφυλακή. Το 1982 αποφοίτησε από τη Σχολή Αξιωματικών και τοποθετήθηκε στη Δ/νση Ασφαλείας Θεσσαλονίκης, όπου υπηρέτησε μέχρι το 1986 οπότε τοποθετήθηκε  και υπηρέτησε στην Υποδιεύθυνση Δίωξης Ναρκωτικών Αττικής. Από  το 2003 υπηρέτησε ως Διευθυντής της άνω υπηρεσίας έως το 2006. Από το Μάρτιο του 2006 έως τον Νοέμβριο 2009 υπηρέτησε διαδοχικά, ως Δ/ντης στην Α.Δ. Ευβοίας και ως Γενικός Αστυνομικός Δ/ντης Νοτίου Αιγαίου, Στερεάς Ελλάδας και Γ.Α.Δ.Αττικής. 
Το 2009 προήχθη σε Αντιστράτηγο και ήταν μέχρι τον Οκτώβριο 2011 Υπαρχηγός της Ελληνικής Αστυνομίας ,όταν και αποστρατεύτηκε.

Τον Φεβρουάριο 2012 προσλήφθηκε από την D.E.A. , όπου παρείχε τις εμπειρίες του μέχρι την 5-3-2020. 

Μετεκπαιδεύτηκε στη Σχολή Μετεκπαίδευσης-Επιμόρφωσης Στελεχών της Ελληνικής Αστυνομίας, στη Σχολή Προϊσταμένων Υπηρεσιών Δίωξης Ναρκωτικών της Αστυνομικής Ακαδημίας της DEA ( Washington, USA ) και στην Αστυνομική Ακαδημία της Ρηνανίας (Γερμανία).
Έχει συμμετάσχει σε παγκόσμια Συνέδρια της DEA στην Ευρώπη και Λατινική Αμερική, σε Διεθνή συνέδρια της Europol , της Ευρωπαϊκής Ένωσης και του ΟΗΕ. Είναι πτυχιούχος του Τομέα Ποινικών και Εγκληματολογικών Επιστημών της Νομικής Σχολής του Πανεπιστημίου Αθηνών. Ήταν για σειρά ετών τακτικός καθηγητής στην Αστυνομική Ακαδημία, στη Σχολή Μετεκπαίδευσης – Επιμόρφωσης Στελεχών και σε άλλα εκπαιδευτικά σεμινάρια της Ελληνικής Αστυνομίας από το έτος 1993. 

Είναι  από τα στελέχη που ίδρυσαν το 1989 την Ένωση Αξιωματικών της ΕΛ.ΑΣ. και συμμετείχε ενεργά στον αγώνα για την αναγνώριση του συνδικαλιστικού δικαιώματος των Αστυνομικών.

Έχει λάβει μέρος σε ειδικές επιχειρήσεις της ΕΛ.ΑΣ. στην Ελλάδα και στο εξωτερικό (εντοπισμού και εξάρθρωσης υπερατλαντικών κυκλωμάτων εμπορίας κοκαΐνης, σύλληψης Πάσσαρη στη Ρουμανία, ως επικεφαλής της επιχείρησης  στα Ζωνιανά Κρήτης κ.α.).

Είναι ο εμπνευστής και δημιουργός, της Ομάδας ΔΕΛΤΑ το 2009 ως Αττικάρχης  και της Ομάδας ΔΙΑΣ το 2010 ως Υπαρχηγός της ΕΛ.ΑΣ.

Έχει τιμηθεί δύο φορές με το Αστυνομικό Αριστείο Ανδραγαθίας, για ένοπλες Συμπλοκές με κακοποιούς, με τον Αστυνομικό Σταυρό του Σώματος, με εύφημες μνείες και άλλες ηθικές αμοιβές. 
Είναι έγγαμος και έχει δυο κόρες.Σήμερα πρόεδρος και ιδρυτής του ινστιτούτο P.A.D.A

## Πηγές
Περιοδικό «*Αστυνομική ανασκόπηση*», Νοέμβριος – Δεκέμβριος 2009/έτος 26ο

## Εξωτερικοί σύνδεσμοι

* Επίσημη ιστοσελίδα ΕΛ.ΑΣ.
* skeftomasteellhnika
* Εφημερίδα ΜΑΚΕΔΟΝΙΑ

Κατηγορία:Έλληνες αξιωματικοί της Ελληνικής Αστυνομίας
Κατηγορία:Έλληνες αξιωματικοί της χωροφυλακής
Στέφαν Μάπους

Ο **Στέφαν Μάπους** (*Stefan Mappus*) είναι Γερμανός πολιτικός. Ανήκει στο κόμμα Χριστιανοδημοκρατική Ένωση της Γερμανίας (CDU). Ήταν πρωθυπουργός του κρατιδίου της Βάδης-Βυρτεμβέργης από το 2010 ως τις 12 Μαΐου 2011.

## Καριέρα
Γεννήθηκε στο Πφορτσχάιμ (Pforzheim) στις 4 Απριλίου 1966.

Ακολούθησε σπουδές στο πανεπιστήμιο του Χόχενχαϊμ. Είναι παντρεμένος από το 2001 με τη Σουζάνε Φερβέγιεν-Μάπους (Susanne Verweyen-Mappus). Το 2009 εξελέγη πρόεδρος του CDU στο κρατίδιο της Βάδης- Βυρτεμβέργης.  Στις 10 Φεβρουαρίου 2010 εξελέγη νέος πρωθυπουργός στο κρατίδιο, με 83 ψήφους υπέρ επί συνόλου 137 ψηφισάντων και διαδέχθηκε στο αξίωμα αυτό τον Γκίντερ Έτιγκερ (Günther Oettinger). Ο ίδιος παρέμεινε πρωθυπουργός ως το 2011, οπότε τον διαδέχθηκε στην πρωθυπουργία ο Οικολόγος Βίνφριντ Κρέτσμαν.

## Εξωτερικοί σύνδεσμοι
* stefan-mappus.de - Προσωπική ιστοσελίδα.

## Παραπομπές


Κατηγορία:Γερμανοί πολιτικοί
Μεσιέ 98

Ο **Μεσιέ 98** (γνωστός και ως *Μ98* και *NGC 4192*) είναι σπειροειδής γαλαξίας Σίφερτ σε πλάγια θέαση σε απόσταση 60 εκατομμυρίων ετών φωτός στον αστερισμό Κόμη Βερενίκης. Είναι μέλος του σμήνους της Παρθένου. Παρουσιάζει μετατόπιση προς το κυανό, δηλαδή πλησιάζει τον γαλαξία μας.

Έχει ένα λαμπρό ενεργό πυρήνα και στους βραχίονες υπάρχουν πολλές περιοχές ΗΙΙ, δηλαδή νεφελώματα. Φαίνεται με κλίση 83 μοιρών.

## Ιστορικό
Ο Μεσιέ 98 ανακαλύφθηκε στις 15 Μαρτίου 1781 από τον Πιέρ Μεσαίν, μαζί με τους κοντινούς γαλαξίες Μεσιέ 99 και Μεσιέ 100 και ο Σαρλ Μεσιέ τον συμπεριέλαβε στον κατάλογό του.

## Κοντινοί γαλαξίες
Ο Μεσιέ 98 αποτελεί ζευγάρι με τον NGC 4186, ο οποίος βρίσκεται σε απόσταση 11,5 λεπτών της μοίρας. Ο NGC 4192A βρίσκεται σε απόσταση 9,5 λεπτών της μοίρας.

## Παραπομπές


## Εξωτερικοί σύνδεσμοι

* Spiral Galaxy M98 @ SEDS Messier pages 
* Messier Object 98

Κατηγορία:Σπειροειδείς γαλαξίες
Κατηγορία:Ενεργοί γαλαξίες
Κατηγορία:Σμήνος της Παρθένου
98
4192
Κατηγορία:Κόμη Βερενίκης
39028
07231
Κατηγορία:Γαλαξίες Σίφερτ
Μεσιέ 96

Ο **Μεσιέ 96** (γνωστός και ως *Μ96* και *NGC 3368*) είναι ραβδωτός σπειροειδής γαλαξίας Σίφερτ σε απόσταση 32 εκατομμυρίων ετών φωτός στον αστερισμό Λέοντα. Ανήκει στην ομάδα Μ96, της οποίας είναι και το λαμπρότερο μέλος.

## Ιστορικό
Ο Μεσιέ 96 ανακαλύφθηκε από τον Πιέρ Μεσαίν μαζί με τον Μεσιέ 95 στις 20 Μαρτίου 1781 και ύστερα από 4 μέρες ο Σαρλ Μεσιέ τους συμπεριέλαβε στον κατάλογό του. Ήταν ένας από τους 14 γαλαξίες τους ο οποίους ο Κόμης του Ρος ανακάλυψε ότι ήταν σπειροειδείς το 1850.

Το 1998 ανακαλύφθηκε ένας υπερκαινοφανής αστέρας στον Μεσιέ 96, ο SN 1998bu, ο οποίος έφτασε σε φαινόμενο μέγεθος 11,8.

## Χαρακτηριστικά
Η λαμπρότερη κεντρική περιοχή έχει διάμετρο 65.000 έτη φωτός, ενώ μαζί με τις αχνές επεκτάσεις που σχηματίζουν ένα εξωτερικό δακτύλιο από νήματα έχει διάμετρο περίπου 100.000 έτη φωτός.

Στον δίσκο έχουν εντοπιστεί 31 περιοχές ΗΙΙ. Η κοντινότερη στον πυρήνα απέχει 2,3 kpc από αυτόν και η λαμπρότερη 3,7 kpc. Όσο αέριο έχει εντοπιστεί σε απόσταση μικρότερη από 2,5 kpc από τον πυρήνα είναι συγκεντρωμένο σε αυτόν, σε μία περιοχή με διαστάσεις 500 x 300 pc (1600 x 1000 έτη φωτός) περίπου και έχει μάζα 4 x 108 ηλιακές μάζες.

## Ομάδα Μ96
Ο Μεσιέ 96 είναι ο λαμπρότερος γαλαξίας στην ομάδα Μ96, μία ομάδα γαλαξιών που περιλαμβάνει τον Μεσιέ 95, τον Μεσιέ 105 και άλλους εννέα τουλάχιστον γαλαξίες.

## Δείτε επίσης
* NGC 4274, ένας παρόμοιου τύπου σπειροειδής γαλαξίας

## Παραπομπές


## Εξωτερικοί σύνδεσμοι

* NOAO: M96 
* SEDS: Spiral Galaxy M96 

Κατηγορία:Σπειροειδείς γαλαξίες
Κατηγορία:Ενεργοί γαλαξίες
96
3368
Κατηγορία:Λέων (αστερισμός)
32192
05882
(444030) 2004 NT33

(444030) 2004 NT33 


Χαρακτηριστικά τροχιάς 

Αφήλιο 49,804 AU

Περιήλιο 36,928 AU

Ημιάξονας τροχιάς 34,37 AU

Εκκεντρότητα 0,148 

Περίοδος περιφοράς 285,6 χρόνια

Κλίση 31,234 ° ως προς την Εκλειπτική 

Μήκος του ανερχόμενου σημείου 241,13° 

Όρισμα του περιηλίου 37,99° 

Φυσικά Χαρακτηριστικά

 Διαστάσεις 423+87-80 km 

Φαινόμενο μέγεθος 20,9

Αστρονομική περίοδος περιστροφής 7,87 h 

Λευκαύγεια 0,125+0,07-0,04 

Απόλυτο μέγεθος 4,4




Το **(444030) 2004 NT<sub>33</sub>** είναι αντικείμενο της ζώνης του Κάιπερ που ανακαλύφθηκε το 2004. Η διάμετρός του υπολογίστηκε με βάση παρατηρήσεις από τα διαστημικά τηλεσκόπια Χέρσελ και Σπίτζερ σε περίπου 420 χιλιόμετρα. Η περίοδος περιφοράς του υπολογίστηκε σε 7,87 ώρες, αν και είναι πιθανές οι τιμές 23,52 και 3,1 ώρες.

Προς το παρόν βρίσκεται σε απόσταση 38,2 ΑΜ από τον Ήλιο. 

## Παραπομπές


## Εξωτερικοί σύνδεσμοι
*Διάγραμμα Τροχιάς από το JPL (απαιτείται λογισμικό JAVA)

Κατηγορία:Μεταποσειδώνια αντικείμενα
Κατηγορία:Υποψήφιοι πλανήτες νάνοι
Rome: Total War

Το ***Rome: Total War*** είναι βιντεοπαιχνίδι στρατηγικής και το τρίτο μέρος της σειράς *[[Total War]]*. Αναπτύχθηκε από την The Creative Assembly για τον Υπολογιστή και κυκλοφόρησε αρχικά από την Activision το 2004. Διαδραματίζεται στη Ρωμαϊκή Ευρώπη, και συγκεκριμένα στις χρονολογίες 270 π.Χ. με 14 μ.Χ.

## Φατρίες
Αρχικά, στο παιχνίδι ο παίκτης μπορεί να διαλέξει μόνο τρεις ρωμαϊκές φατρίες (factions), τις The House of Julii, The House of Brutii και The House of Scipii. Οι φατρίες που ξεκλειδώνονται είναι οι: Γαλατία, Αίγυπτος, Καρχηδόνα, Γερμανία, Βρετανία, Παρθία, Ελληνικές Πόλεις και Αυτοκρατορία των Σελευκιδών, ενώ οι non playable φατρίες είναι οι: Θράκη, Νουμιδία, Δακία, Αρμενία, Ισπανία, Πόντος, Μακεδονία, Σκυθία, Επαναστάτες και SPQR.

## Επεκτάσεις
Το παιχνίδι υποστηρίζει δύο επεκτάσεις (expansions) με τα ονόματα *Barbarian Invansion* και *Alexander*. Στο πρώτο, η Ρώμη δέχεται επίθεση από τα βαρβαρικά φύλα που κατεβαίνουν από το βορρά, ενώ το δεύτερο διαδραματίζεται στον κόσμο του Μεγάλου Αλεξάνδρου και σκοπός είναι η κατάκτηση της Μικράς Ασίας και της Περσίας.

Κατηγορία:Total War
Κατηγορία:Βιντεοπαιχνίδια του 2004
Κατηγορία:Βιντεοπαιχνίδια στρατηγικής πραγματικού χρόνου
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια των Mac OS
Κατηγορία:Βιντεοπαιχνίδια τοποθετημένα στην Ελλάδα
Κατηγορία:Νικητές Interactive Achievement Award
(528381) 2008 ST291

(528381)  


Ανακάλυψη  

Ανακαλύφθηκε από M. E. Schwamb M. E. Brown  D. L. Rabinowitz 

Ανακαλύφθηκε στις 24 Σεπτεμβρίου 2008 

Χαρακτηριστικά τροχιάς  

Αφήλιο 159,393 AU

Περιήλιο 42,577 AU

Ημιάξονας τροχιάς 100,985 AU

Εκκεντρότητα 0,578 

Περίοδος περιφοράς 1015 χρόνια

Κλίση 20,744 ° ως προς την Εκλειπτική 

Μήκος του ανερχόμενου σημείου  330,96 ° 

Όρισμα του περιηλίου  324,46 ° 

Φυσικά Χαρακτηριστικά

 Διαστάσεις 350-783 km  583 km  

Λευκαύγεια  0,09  

Φαινόμενο μέγεθος 22,15 


Απόλυτο μέγεθος  4,3





Το **(528381) ** είναι ένα μεγάλο αντικείμενο διασκορπισμένου δίσκου με διάμετρο περίπου 580 χιλιόμετρα. Ανακαλύφθηκε στις 24 Σεπτεμβρίου 2008. Είναι υποψήφιος πλανήτης νάνος.

Προς το παρόν βρίσκεται σε απόσταση 57,45 ΑΜ από τον Ήλιο. 

[upright=2|thumb|none|Το  χρειάζεται περίπου 1.100 χρόνια για μία περιφορά γύρω από τον Ήλιο. Από τους υποψήφιους πλανήτες νάνους μόνο η [Σέντνα και το 2005 QU182 έχουν μακρύτερη τροχιά γύρω από τον Ήλιο.]]

## Παραπομπές


## Εξωτερικοί σύνδεσμοι
*Διάγραμμα Τροχιάς από το JPL (απαιτείται λογισμικό JAVA)

Κατηγορία:Μεταποσειδώνια αντικείμενα
Ζίγκφριντ Μέλτζικ

Ο **Ζίγκφριντ Μέλτζικ** (Siegfried Melzig, γερμανική προφορά *Ζίγκφριντ Μέλτσιγκ*) γεννήθηκε στις 12 Ιουλίου 1940 στο Βρότσουαφ (γερμ. Breslau) της σημερινής Πολωνίας. Είναι παλαίμαχος Γερμανός ποδοσφαιριστής και προπονητής. Στην αρχή της σεζόν 1979-80 εργάστηκε ως προπονητής στον τότε κυπελλούχο Ελλάδος Πανιώνιο. Σήμερα ζει ως συνταξιούχος στο Μπόπαρτ (Boppart) της Βόρειας Ρηνανίας-Βεστφαλίας.
 
## Ποδοσφαιριστής
Ως ποδοσφαιριστής ήταν τερματοφύλακας. Ως επαγγελματίας αγωνίστηκε μόνο τη σεζόν 1963-64 για δέκα ματς με τη Βάισεναου (SV Weisenau) στο ΝΔ όμιλο του περιφερειακού πρωταθλήματος (Regionalliga Südwest). Έπαιξε επίσης για μερικές σεζόν στην ΣΦ Μέπεν (SV Meppen). 
 
## Προπονητής
Ως προπονητής εργάστηκε κυρίως σε ομάδες της Β΄ κατηγορίας της Γερμανίας. Ξεκίνησε τη σεζόν 1976-77 στην Οσναμπρύκ (VfL Osnabrück). Το Μάιο του 1977 προσλήφθηκε από την Μπόνερ ΣΚ (Bonner SC) και τον Αύγουστο υπέγραψε στην Μπάιερ Ύρντινγκεν (Bayer Uerdingen), στην οποία έμεινε μιάμισι αγωνιστική περίοδο έως και τον Οκτώβριο της σεζόν 1978-79 (τελικά ο σύλλογος προβιβάστηκε στη Μπούντεσλιγκα).

Το καλοκαίρι του 1979 ήρθε στην Ελλάδα για να εργαστεί στον τότε κυπελλούχο Ελλάδος Πανιώνιο, τον οποίο οδήγησε σε εντυπωσιακή πρόκριση επί της ολλανδικής Τβέντε στον α΄ γύρο του Κυπέλλου Κυπελλούχων έπειτα από συντριπτική νίκη με 4-0 στο Στάδιο Νέας Σμύρνης και ανώδυνη ήττα με 1-3 στο Ένσεντε. Στο β΄ γύρο η ομάδα του νίκησε 1-0 τη σουηδική Γκέτεμποργκ, αλλά αποκλείστηκε χάνοντας με 0-2 στη ρεβάνς της Σουηδίας. Μετά τον αποκλεισμό η ομάδα της Ν. Σμύρνης δεν είχε καλή πορεία ούτε στο πρωτάθλημα και στη μέση της σεζόν ο Μέλτζικ αντικαταστάθηκε από τον Λάκη Πετρόπουλο.

Την επόμενη σεζόν 1980-81 δούλεψε στη Χόμπουργκ, από τον Μάρτιο του 1982 στη Φράϊμπουργκερ ΦΚ, το 1982-83 στη Ντούισμπουργκ και από τον Φεβρουάριο 1984 στη Ροτ-Βάις Έσσεν. Στη Β΄ κατηγορία εργάστηκε επίσης το 1989-90 στην Μπαϊρόιτ (SpVgg Bayreuth) και το 1991 στην Πρόισεν Μύνστερ (Preußen Münster).

### Σύλλογοι
* 1976-77: Οσναμπρύκ (ως 20/4/77)
* 1976-77: Μπόνερ ΣΚ (από 13/5/77)
* 1977-78: Μπάιερ Ύρντινγκεν (από 29/8/77)
* 1978-79: Μπάιερ Ύρντινγκεν (ως 20/10/78)
* 1979-80: Πανιώνιος (1/7/1979 ως 3/12/1979)
* 1980-81: Χόμπουργκ (2/9/80-24/3/81)
* 1981-82: Φράιμπουργκερ ΦΚ (από 24/3/82)
* 1982-83: Ντούισμπουργκ (ως 20/4/83)
* 1983-84: Ροτ-Βάις Έσσεν (από 19/2/84)
* 1989-90: Μπαϊρόιτ (από 1/1/90)
* 1990-91: Πρόισεν Μύνστερ

## Εξωτερικοί σύνδεσμοι

* http://www.fussballdaten.de/spieler/melzig/
* http://www.rsssf.com/tablesg/grk80.html

Κατηγορία:Γερμανοί ποδοσφαιριστές
Κατηγορία:Γερμανοί προπονητές ποδοσφαίρου
Κατηγορία:Προπονητές ποδοσφαίρου Πανιωνίου
Κατηγορία:Τερματοφύλακες ποδοσφαιριστές
Κατηγορία:Προπονητές ποδοσφαίρου Τούρουν Παλοσέουρα
Κατηγορία:Προπονητές ποδοσφαίρου ΚΦΚ Ύρντινγκεν 05
Κατηγορία:Προπονητές ποδοσφαίρου ΜΣΦ Ντούισμπουργκ
Κατηγορία:Προπονητές ποδοσφαίρου Ροτ-Βάις Έσσεν
Γουόλτερ Φρέντερικ Μόρισον

Ο **Γουόλτερ Φρέντρικ Μόρισον** (αγγλικά:*Walter Fredrick "Fred" 'Morrison*), (16 Ιανουαρίου 1920 – 9 Φεβρουαρίου 2010) ήταν Αμερικανός πολιτικός μηχανικός, περισσότερο γνωστός ως ο άνθρωπος που εφηύρε το φρίσμπι.

## Βιογραφία
Γεννήθηκε στο Ρίτσφιλντ της πολιτείας Γιούτα των ΗΠΑ και κατοικούσε στη Μονρόε.Ήταν παντρεμένος με τη Λου. Στη διάρκεια του Δευτέρου Παγκοσμίου Πολέμου παρακολούθησε τις πτήσεις βομβαρδιστικών στην Ιταλία, ενώ συνελήφθη και παρέμεινε αιχμάλωτος πολέμου επί 48 ημέρες. 

## Η εφεύρεση του δίσκου φρίσμπι
Ο Μόρισον ισχυριζόταν ότι ο ίδιος είχε συλλάβει την αρχική ιδέα για το φρίσμπι, όταν έριξε ένα καπάκι από ένα μεταλλικό κουτί με ποπ κορν μαζί με την τότε φιλενάδα του, Λου. Επειδή το καπάκι έφυγε μακριά, βρέθηκε από τον Μόρισον ότι τα κατσαρολάκια για γλυκά πετούσαν καλύτερα και ήταν πιο κοινά. Μαζί με τη Λου έφτιαξαν μια μικρή επιχείρηση και πουλούσαν  "Flyin' Cake Pans" (ιπτάμενα κατσαρολάκια για γλυκά) στις ακτές της Σάντα Μόνικα, στην Καλιφόρνια. 

Το 1946 ο 26χρονος από την Γιούτα συνέλαβε την ιδέα ενός σχεδίου για τον πρώτο στον κόσμο ιπτάμενο δίσκο, τον οποίο ονόμασε Whirlo-Way. Το 1948 στην επιχείρηση εισήλθε και ο επενδυτής Γουόρεν Φραντσιόνι, ο οποίος κάλυψε το κόστος για να επικαλυφθεί ο δίσκος με πλαστικό. Το 1955 ο Μόρισον και η Λου σχεδίασαν τον "Δίσκο του Πλούτωνα" (*Pluto Platter*), που ήταν το αρχέτυπο όλων των σύγχρονων ιπτάμενων δίσκων. Η ονομασία οφείλεται στην μανία με τα ΑΤΙΑ, που κυριαρχούσε στην Αμερική τη δεκαετία του 1950. Στις 23 Ιανουαρίου 1957 τα δικαιώματα του *Pluto Platter* πωλήθηκαν στην εταιρεία κατασκευής παιχνιδιών Wham-O, η οποία το 1958 Wham-Ο πρόσθεσε το όνομα *Frisbee* στο αρχικό όνομα του δίσκου, το οποίο ήταν μια δυσορθογραφία της εταιρείας *Frisbie Pie Company*. Το παιχνίδι σύντομα απέκτησε δημοφιλία, κυρίως μεταξύ των φοιτητών στις ΗΠΑ. Σχεδόν 100 εκατομμύρια πλαστικοί δίσκοι «φρίσμπι» είχαν πουληθεί έως τα τέλη της δεκαετίας του 1980, ενώ είχαν δημιουργηθεί και πανεπιστημιακά τουρνουά για αγώνες με «φρίσμπι». 

Ο Μόρισον απεβίωσε το 2010. Το όνομά του φέρει ένα γήπεδο ντισκ γκολφ, στην πόλη Χολαντέι της Γιούτα.

## Δημοσιευμένα έργα
* *Flat Flip Flies Straight*με τον Φιλ Κένεντι (Wormhole Publishers, 2006)

## Παραπομπές


Κατηγορία:Αμερικανοί εφευρέτες
Ζαν Πολ Φιτουσσί

Ο **Ζαν Πολ Φιτουσσί** (Jean-Paul Fitoussi, γενν. 1942) είναι Γάλλος οικονομολόγος τυνησιακής καταγωγής. Είναι καθηγητής στο πανεπιστήμιο *Institut d'Etudes Politiques de Paris* από το 1982 και πρόεδρος της *Observatoire français des conjonctures économiques*  (OFCE) από το 1989. Είναι επίσης μέλος του Επιστημονικού Συμβουλίου του Ινστιτούτου Φρανσουά Μιτεράν.

Δημοσίευσε εργασίες σχετικά με την ανεργία, τον πληθωρισμό και τις ανοικτές οικονομίες. Πρόσφατες εργασίες του ασχολούνται με τη σχέση μεταξύ της δημοκρατίας και της οικονομικής ανάπτυξης.

Εργάζεται επί της θεωρίας του πληθωρισμού, της ανεργίας, ανοικτές οικονομίες και το ρόλο των μακροοικονομικών πολιτικών, όπου υποστηρίζει ότι είναι ζωτικής σημασίας σε σχέση με την άκαμπτη δημοσιονομική και νομισματική πολιτική, διότι θα έχει αρνητικές επιπτώσεις στην ανάπτυξη και την απασχόληση. Πρόσφατες εργασίες του είναι αυτές σχετικά με τη σχέση μεταξύ της δημοκρατίας και της οικονομικής ανάπτυξης.

Κατά την διάρκεια τις οικονομικής κρίσης υποστηρίζει πως η Ελλάδα δεν βρίσκεται προ τις χρεοκοπίας αλλά και οι επιπτώσεις της κρίσης τις για τα άλλα μέλη της Ευρωπαϊκής Ένωσης είναι ανύπαρκτες.

## Παραπομπές


Κατηγορία:Γάλλοι οικονομολόγοι
Μεσιέ 105

Ο **Μεσιέ 105** (γνωστός και ως *Μ105* και *NGC 3379*) είναι ελλειπτικός γαλαξίας σε απόσταση 32 εκατομμυρίων ετών φωτός, στον αστερισμό Λέοντα. Ανήκει στην ομάδα Μ96, μαζί με τον Μεσιέ 95 και τον Μεσιέ 96.

## Ιστορικό
Ο Μεσιέ 105 ανακαλύφθηκε από τον Πιέρ Μεσαίν τις 24 Μαρτίου 1781, λίγες μέρες μετά τους Μεσιέ 95 και Μεσιέ 96, αλλά δεν συμπεριλαμβάνεται στον αρχικό κατάλογο του Μεσιέ. Προστέθηκε το 1947 μαζί με το Μεσιέ 106 και το Μεσιέ 107 από την Helen B. Sawyer Hogg.

## Χαρακτηριστικά
Στο πυρήνα του Μεσιέ 105 βρίσκεται μία υπέρμαζη μαύρη τρύπα με μάζα περίπου 5 x 107 ηλιακές μάζες.
Στις οπτικές εικόνες διακρίνεται ένα δακτυλίδι σκόνης, το οποίο όμως δεν είναι εμφανές στο εγγύς υπέρυθρο (ΝIR).

## Κοντινοί γαλαξίες
Ο Μεσιέ 105 ανήκει στην ομάδα Μ96, που περιλαμβάνει επίσης τον Μεσιέ 96 και τον Μεσιέ 95. Σε απόσταση 7,2 λεπτών της μοίρας από τον Μεσιέ 105 βρίσκεται ο NGC 3384, με τον οποίο δεν αλληλεπιδρά, και σε απόσταση 10 λεπτών της μοίρας είναι ο NGC 3389, ο οποίος πιθανότατα δεν ανήκει στην ομάδα Μ96.

## Παραπομπές


## Εξωτερικοί σύνδεσμοι

* SEDS: Elliptical Galaxy M105 
* ESA/Hubble image of M105 

Κατηγορία:Ελλειπτικοί γαλαξίες
105
3379
Κατηγορία:Λέων (αστερισμός)
32256
05902
Πόλεμος επιφανείας

Ο **πόλεμος επιφανείας** αποτελεί κλάδο του ναυτικού πολέμου στον οποίο χρησιμοποιούνται πολεμικά πλοία επιφανείας, αεροσκάφη, ελικόπτερα, μη-επανδρωμένα εναέρια σκάφη (UAV), αλλά και με την υποστήριξη των υποβρυχίων, για τον εντοπισμό, την παρακολούθηση, στοχοποίηση και καταστροφή ναυτικών μονάδων επιφανείας (πολεμικών ή/και εμπορικών πλοίων) του αντιπάλου. 

## Εξωτερικοί σύνδεσμοι
Surface warfare

Κατηγορία:Ναυτικές πολεμικές συγκρούσεις
Κατηγορία:Ναυτική τακτική
Ρένος Φραγκούδης

Ο **Ρέννος Φραγκούδης** , (Λεμεσός 1909 - 1η Φεβρουαρίου 1982 ), ήταν Κύπριος αθλητής δρόμων ταχύτητας , πανελληνιονίκης και βαλκανιονίκης . Ήταν προπολεμικά από τους μεγαλύτερους αθλητές δρόμων ταχύτητας του Ελληνικού κλασικού αθλητισμού, ήταν μέλος της Ελληνικής εθνικής ομάδας. Ιδρυτικό μέλος και πρώτος πρόεδρος της Ένωσης Ελλήνων αθλητών το 1942.

Γεννήθηκε στη Λεμεσό και ο πατέρας του Μενέλαος ήταν και αυτός αθλητής με μετάλλια στο Παγκύπριο πρωτάθλημα στίβου. Ξεκίνησε από την Ολύμπια Λεμεσού και στους Παγκύπριους αγώνες του 1928 πήρε τα πρώτα του χρυσά μετάλλια στα 100μ και στα 200μ , την ίδια χρονιά έγινε μέλος της Ελληνικής εθνικής ομάδας μετακόμισε στην Αθήνα και πήρε μετεγγραφή στον Παναθηναϊκό. Σον Παναθηναϊκό αγωνίζονταν και στο τμήμα χόκεϊ επί χόρτου που είχε ιδρύσει ο σύλλογος προπολεμικά. 

Πήρε μέρος στην Ολυμπιάδα του 1928 πού έγινε στο Άμστερνταμ όπου συμμετείχε στα 100μ και στα 4χ100. Στους Ολυμπιακούς αγώνες του 1932 στο Λος Άντζελες συμμετείχε στα 100μ. στα 200μ. και στα 4Χ100μ. Στους Ολυμπιακούς αγώνες του 1936 στο Βερολίνο συμμετείχε στα 100 και 200 μέτρα φτάνοντας μέχρι τα ημιτελικά. 

Στους Βαλκανικούς αγώνες έχει κατακτήσει 5 χρυσά μετάλλια στα 100μ., και 6 χρυσά στα 200μ. Στους βαλκανικούς 1933 σημείωσε πανελλήνιο ρεκόρ στα 200μ με επίδοση 21.6, καταρρίπτοντας το προηγούμενο δικό του πάλι, το οποίο διατηρήθηκε 22 χρόνια, την ίδια χρονιά κατέρριψε και το πανελλήνιο ρεκόρ στα 100μ με επίδοση 10,6.

Το πανελλήνιο ρεκόρ στα 100 μ. το είχε καταρρίψει πρώτη φορά στην Πράγα κατά τους αγώνες *Κύπελλο Μάζαρικ* με επίδοση 10,6, η προηγούμενη επίδοση ήταν του Φιλιακού με 11*.

== Διακρίσεις ==

**'Πανελλήνιο πρωτάθλημα**
:100μ.
::χρυσό:1929, 1935, 1936
:200μ.
::χρυσό: 1929, 1935, 1936

***Παγκύπριοι αγώνες**
::100μ 
::χρυσό: 1928
:200μ 
::χρυσό: 1928

***Βαλκανικοί αγώνες*'
:100μ.
::χρυσό: 1929, 1932, 1933, 1935, 1936
:200 μ.
::χρυσό: 1929, 1930, 1932, 1933, 1935, 1936


== Παραπομπές ==
<references />

== Πηγές ==
* Ευάγγελος Ανδρέου, *Το αστέρι του πρωταθλητή άναψε...* Έκδ. Ευρωπαϊκό Κέντρο Τέχνης (EUARCE), 2011 - "Ρένος Φραγκούδης*"'' σ.173 (8 βιογραφικές αναφορές), ISBN 978-960-99566-0-4
* Τεχνολογικό Πανεπιστήμιο Κύπρου Βιογραφικό του
* Γ.Σ. Τα Παγκύπρια Κύπριοι στους Ολυμπιακούς αγώνες

Κατηγορία:Κύπριοι αθλητές του στίβου
Κατηγορία:Έλληνες αθλητές δρόμων ταχύτητας
Κατηγορία:Αθλητές στίβου ΠΑΟ
Κατηγορία:Έλληνες αθλητές του χόκεϊ επί χόρτου
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1928
Κατηγορία:Αθλητές του στίβου στους Θερινούς Ολυμπιακούς Αγώνες 1932
Κατηγορία:Αθλητές του στίβου στους Θερινούς Ολυμπιακούς Αγώνες 1936
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κολοφώνα

Η **Κολοφώνα** ήταν αρχαία πόλη της Ιωνίας, χτισμένη κοντά στις ακτές της Μικράς Ασίας, ανάμεσα στην Λέβεδο και την Έφεσο. Η πόλη χτίστηκε τον 11ο αιώνα π.Χ. από Ίωνες που προέρχονταν πιθανόν από την Αττική. Σύμφωνα με τον τον Στράβωνα οικιστής της πόλης ήταν ο Ανδραίμων, απόγονος του μυθικού βασιλιά της Αθήνας Κόδρου. Στην επικράτεια της πόλης ανήκε και η πόλη Κλάρος η οποία θεωρούταν παλαιότερη με ιδρυτή τον ήρωα από την Κρήτη Ράκιο. Στην πόλη αυτή λειτουργούσε μαντείο και υπήρχε σημαντικό ιερό αφιερωμένο στον Απόλλωνα. 

## Ιωνικές πόλεις
Η Κολοφώνα ήταν μία από τις δώδεκα πόλεις του Κοινού των Ιώνων. Φαίνεται πως συμμετείχε και αυτή στον Μελιακό πόλεμο. Από την Κολοφώνα καταγόταν ο λυρικός ποιητής Μίμνερμος και ο φιλόσοφος Ξενοφάνης. Σήμερα στην θέση της Κολοφώνας βρίσκεται η μικρή τουρκική πόλη Değirmendere.

## Κολοφώνιο
Το όνομα της πόλης συνδέεται ετυμολογικά με το κολοφώνιο, τη φυσική ρητίνη που προέρχεται από πεύκα και χρησιμοποιείται σε διάφορες τεχνικές εφαρμογές, π.χ. σε βερνίκια, συγκολλητικά υλικά και στη μουσική για δοξάρια εγχόρδων οργάνων. Η ονομασία προέρχεται από την Κολοφώνα. Είναι γνωστό ότι κατά την αρχαιότητα η Κολοφώνα ήταν διάσημη για την παραγωγή και το εμπόριο ρητινών. Από την ονομασία της πόλης προέκυψε σταδιακά ο όρος «κολοφώνιο», που διατηρήθηκε σε πολλές ευρωπαϊκές γλώσσες για να δηλώσει το συγκεκριμένο φυσικό προϊόν. Το κολοφώνιο και το τερεβινθέλαιο συνθέτουν από κοινού το φυσικό ρετσίνι των πεύκων.

## Παραπομπές


## Εξωτερικοί σύνδεσμοι
* 
* Κολοφώνα - Princeton Encyclopedia of Classical Sites